CELEX: 62021TN0697
Language: mt
Date: 2021-10-26 00:00:00
Title: Kawża T-697/21: Rikors ippreżentat fis-26 ta’ Ottubru 2021 – FC vs EASO

3.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 2/46
            
         
      Rikors ippreżentat fis-26 ta’ Ottubru 2021 – FC vs EASO
      (Kawża T-697/21)
      (2022/C 2/64)
      Lingwa tal-kawża: il-Grieg
      
         Partijiet
      
      
         Rikorrent: FC (rappreżentanti: V. Christianos, A. Skoulikis u G. Kelepouri, avukati)
      
         Konvenut: L-Uffiċju Ewropew ta’ Appoġġ fil-qasam tal-Ażil (EASO)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-AACC tal-EASO tal-25 ta’ Lulju 2021, Nru EASO/EDD/2021/112, li hija s-suġġett tar-rikors, li tiċħad l-ilment magħmul mir-rikorrenti abbażi tal-Artikolu 90(2) tar-Regolamenti tal-Persunal tal-Unjoni Ewropea fis-26 ta’ Marzu 2021; u
               
            
                  —
               
               
                  tikkundanna lill-EASO għall-ispejjeż fl-intier tagħhom.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq li d-deċiżjoni kkontestata hija vvizzjata bi ksur tad-drittijiet tad-difiża tar-rikorrenti.
               
            
                  2.
               
               
                  It-tieni motiv ibbażat fuq il-fatt li d-deċiżjoni kkontestata hija vvizzjata bi ksur tad-dritt għal amministrazzjoni xierqa.
               
            
                  3.
               
               
                  It-tielet motiv ibbażat fuq li d-deċiżjoni kkontestata hija vvizzjata bi ksur tad-dritt tar-rikorrenti għal protezzjoni ġudizzjarja effettiva.
               
            
                  4.
               
               
                  Ir-raba’ motiv ibbażat fuq il-fatt li d-deċiżjoni kkontestata hija vvizzjata bi ksur tal-prinċipju ġenerali ta’ ekonomija tal-ġudizzju.